12. ΚΑΝΟΝΙΣΜΟΣ υπ’ αριθ. 68 της 27 Σεπτ./4 Οκτ. 1976 (ΦΕΚ Α΄ 261) Περί τροποποιήσεως και συμπληρώσεως των υπ’ αριθ. 7/1970, 9/1970 και 55/1974 Κανονισμών ως και ετέρων διατάξεων. Έχουσα υπ’ όψει: α.Τας διατάξεις των άρθρ. 38 παρ. 4, και 42 παρ. 4 και 5 του Ν.Δ. 126/1969 διατηρηθείσας εν ισχύϊ δια του άρθρ. 6 του Ν.Δ. 87/1974. β.Την διάταξιν του άρθρ. 5 του Ν.Δ. 407/1970. γ.Τας υπό 10.9, 21.9 και 23.9.1976 αποφάσεις αυτής αποφασίζει: Ψηφίζει τον υπ’ αριθ. 68 Κανονισμόν «περί τροποποιήσεως και συμπληρώσεως των υπ’ αριθ. 7/1970, 9/1970 και 55/1974 Κανονισμών ως και ετέρων διατάξεων», έχοντα ούτω: Άρθρ.1.-(Εις την παρ. 2 του άρθρ. 3 του υπ’ αριθ. 7/1970 Κανονισμού προστίθεται εδάφ. ε΄ (ανωτ. σελ. 52, 42). Άρθρ.2.-Η θέσις του Κλάδου Γ1 Κλητήρων Γ΄ Κατηγορίας της Ιεράς Μητροπόλεως Πολυανής και Κιλκισίου η προβλεπομένη υπό της παρ. 53 του άρθρ. 181 του υπ’ αριθ. 9/1970 Κανονισμού καταργείται. Άρθρ.3.-Επί των πάσης φύσεως εκτελουμένων Εκκλησιαστικών Έργων επιβάλλεται κράτησις υπέρ ανεγέρσεως και συντηρήσεως του Συνοδικού Μεγάρου εκ ποσοστού 2% υπολογιζομένου επί της αξίας των εκτελουμένων εργασιών, προσαυξανομένων αντιστοίχως του ποσοστού γενικών και επισφαλών εξόδων αναδόχου του άρθρ. 9, παρ. 5β, και 64 του υπ’ αριθ. 55/1974. Άρθρ.4.-1.Το Γραφείον Εξωτερικής Ιεαραποστολής υπάγεται εφ’ εξής εις το Κεντρικόν Διοικητικόν Συμβούλιον της Αποστολικής Διακονίας, το οποίον διαχειρίζεται τους πόρους αυτού εις ιδιαίτερον λογαριασμόν, κατά τας ισχύουσας διατάξεις. 2.Προς ρύθμισιν θεμάτων γενικωτέρου ιεραποστολικού ενδιαφέροντος, ή απτομένων των διορθοδόξων ή διεκκλησιαστικών σχέσεων, απαιτείται εισήγησις της Συνοδικής Επιτροπής υποθέσεων Εξωτερικού και έγκρισις της Ιεράς Συνόδου. Εφ’ όσον η εκτέλεσις προγράμματός τινος του Γραφείου συνεπάγεται δαπάνας, είναι απαραίτητος και η γνώμη του Κεντρικού Διοικ. Συμβουλίου της Αποστολικής Διακονίας. Άρθρ.5.-1.Το Γραφείον Εξωτερικής Ιεραποστολής, εν συνεργασία μετά των εκασταχού οικείων εκκλησιαστικών Αρχών, μελετά τα προβλήματα και μεριμνά δια την δημιουργίαν των προϋποθέσεων, προς ανάπτυξιν, της εξωτερικής ιεραποστολής της Ορθοδόξου Ελληνικής Εκκλησίας (εκπαίδευσις στελεχών εις ειδικά σεμινάρια ή κέντρα, καλλιέργεια του ιεραποστολικού πνεύματος, εξεύρεσις των αναγκαιούντων οικομικών μέσων, παροχή υποτροφιών, εις Αφρικανούς ή Ασιάτας κλπ.). 2.Το Γραφείον λαμβάνει μέτρα υπέρ των εν Ελλάδι ξένων υποτρόφων. Ιδίως παρέχει εις αυτούς ευκαιρίας, ίνα έρχωνται εις επαφήν μετά του γνησίου ελληνορθοδόξου πνεύματος (ως παρακολούθησις λατρευτικών ευκαιριών, εκμάθησις εκκλησιαστικής μουσικής, προσκυνηματικαί εκδρομαί εις ονομαστάς Ιεράς Μονάς και άλλα θρησκευτικά κέντρα, παροχή βιβλίων και δώρων κλπ.). Άρθρ.6.-1.Το Φροντιστήριον Υποψηφίων Κατηχητών και Κατηχητριών επαναφέρεται εις την αποκλειστικήν αρμοδιότητα της Γενικής Δ/νσεως της Αποστολικής Διακονίας. 2.Αρμόδιον δια τας πάσης φύσεως εκδόσεις της Αποστολικής Διακονίας είναι το Κεντρικόν Διοικητικόν Συμβούλιον αυτής, μη απαιτουμένης προς τούτο της γνώμης της Συνοδικής Επιτροπής Τύπου. Άρθρ.7.-(Αντικαθίστανται η παρ. 5 του άρθρ. 7, η πρώτη περίοδος της παρ. 1 του άρθρ. 8, η πρώτη περίοδος της παρ. 5, του άρθρ. 9, το β΄ εδάφ. της αυτής παρ. 5, η παρ. 2 του άρθρ. 10, το εδάφ. δ΄ της παρ. 3 του άρθρ. 21 και το άρθρ. 64 και προστίθεται εδάφιον εις την παρ. 6 του άρθρ. 21 του Κανονισμού 55/1974, τόμ. 33Α σελ. 358, 21 και επ.). Άρθρ.8.-Η ισχύς των διατάξεων του παρόντος Κανονισμού άρχεται από της δημοσιεύσεώς του εις την Εφημερίδα της Κυβερνήσεως. (Αντί για τη σελ. 219(α) Σελ. 219(β) Τεύχος 703-Σελ. 93 Αποστολική Διακονία 33.Ε.α.12 13. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ,  ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ ΚΑΙ ΟΙΚΟΝΟΜΙΚΩΝ Αριθ. Φ. 024/31/79320 της 22 Ιουλ./12 Σεπτ. 1977 (ΦΕΚ Β΄  869) Περί καθορισμού της προβλεπομένης από το Νόμο εισφοράς υπέρ της Αποστολικής Διακονίας της Εκκλησίας της Ελλάδος για κάθε άδεια γάμου και διαζυγίου. Έχοντες υπόψη: 1.Το άρθρ. 24 του Α.Ν. 976/1946 «περί Αποστολικής Διακονίας». 2.Το άρθρ. 11 του Ν.Δ. 415/1947 «περί ρυθμίσεως ζητημάτων τινών αφορώντων την Εκκλησιαστικήν Εκπαίδευσιν». 3.Το έγγραφον 4794/2144/24.11.1945 της Ιεράς Συνόδου της Εκκλησίας της Ελλάδος. 4.Την προγενέστερη απόφασή μας αριθ. 44378/8. 7.50, αποφασίζουμε: Τροποποιούμε την προγενέστερη απόφασή μας αριθ. 44378/8.7.1950 (ΦΕΚ 131/16.9.1950 τ.Β΄) και καθορίζουμε την εισφορά για κάθε άδεια γάμου και διαζυγίου για την Αποστολική Διακονία ως εξής: Α)Για κάθε άδεια γάμου δρχ. 25. Β)Για κάθε διαζύγιο δρχ. 25. Η απόφαση αυτή θα δημοσιευθεί στην Εφημερίδα της Κυβερνήσεως.